Pjer Žalica

Pjer Žalica (* 7. meje 1964 w Sarajewje, Juhosłowjanska) je bosniski filmowy režiser a producent.

Syn dramaturga-basnika Miodraga Žalicy (1926–1992) studowaše wot 1989 – mjez druhim hromadźe z Danisom Tanovićom – režiju na Akademiji sceniskich wuměłstwow w Sarajewje, hdźež tež diplomowaše. Za čas woblěhowanja města wot 1992 do 1996 wjerćeše wjacore dokumentariske filmy a wójnske rozprawnistwo mjez druhim za BBC.Boro Kontić: Moji junaci nisu sretni ljudi već oni koji su dovoljno hrabri da se za sreću bore. W: Sarajevske sveske, čo. 11/12. Přistup: 11. februara 2017. Za film Savršeni krug („Dočinjeny kruh“, 1997) spisa hromadźe z Ademirom Kenovićom wjertnu knihu. Jako režiser wjerći dwaj hrajnej filmaj, kotrejž dóstaštej tež mjezynarodne připóznaće (Gori vatra, 2003, a Kod amidže Idriza, 2004).

Wot lěta 2013 je wón z dekanom Akademije sceniskich wuměłstwow w Sarajewje.Webstrona akademije. Přistup: 11. februara 2017.

Pjer Žalica je woženjeny z dźiwadźelnicu Jasnu Žalicu a ma z njej jednoho syna.

 Filmografija 
 Godot Sarajevo (dokumentacija wo wopyće Susany Sontag w Sarajewje, 1993)
 Savršeni krug („Dočinjeny kruh“, wjertna kniha, 1997)
 Kraj doba neprijatnosti (krótkofilm, 1998)
 Made in Sarajevo (dokumentacija, 1998)
 Mostar Sevdah Reunion (hudźbna dokumentacija, 2000)
 Gori vatra („Pali woheń“, hrajny film, 2003)
 Kod amidže Idriza (hrajny film, 2004)

 Žórle 

 Wotkaz 
 Pjer Žalica w Internet Movie Database 

Kategorija:Muž
Kategorija:Rodź. 1964
Kategorija:Režiser
Kategorija:Bosničan
Kategorija:Wosoba (Sarajewo)